او السميع العليم من الشيطان الرجيم. بسم الله الرحمن الرحيم. الحمد رب العالمين والصلاة والسلام على اشرف المرسلين سيدنا محمد وعلى اله وصحبه ومن تبعهم باحسان الى يوم الدين اما بعد. احبابي الكرام هذا هو
الثاني من دروس الفجر في العشر تيام الاواخر من رمضان اللي حبيت انه يكون تحت عنوان اصول الوصول الى الله سبحانه وتعالى هرجع تاني ااكد عليكم انا ليه اخترت السلسلة دي بالذات
ليه اخترت كلمة اصول الوصول الى الله احبابي الكرام انا اعرف كويس الضغط اللي حصل على شباب المسلمين في الزمن دهو بالزات واعرف عشرات ومئات بل الاف والله مش مبالغة عدد
اعرف الاف من الشباب سواء على الفيس سواء على الواتس سواء على التليفون سواء في المساجد في الدروس في محافظات مصر كلها تجد دايما ان سؤالهم الدايم انا نفسي اوصل لربنا اوصل ازاي
في مرة كنت في جامعة اسيوط وكانت القاعة هناك تقريبا حاضر فيها قرابة العشر تلاف طالب لما بدأوا يبعتوا الاسئلة بعد المحاضرة كانت الاسئلة دايما بتدور في فلك تلات حاجات. انا عندي بحب بنت اعمل ايه؟ السؤال التاني عندي زنب اسيبه ازاي
السؤال التالت انا عايز اوصل لربنا اوصل ازاي؟ وعلى فكرة حقيقة التلات اسئلة وحفها لك واحد. احنا عايزين من ربنا ومش عارفين في لقاء كان في في الاقصر وكان اللهم لك الحمد كان الحضور هناك يوميها
آآ قرابة التلاتين الف ما كانش اللقاء في مسجد احنا كانوا بيعملوا صمامات كبيرة جدا يعني ما شاء الله اهل الصعيد عندهم ارتباط بالدين غير طبيعي لدرجة والله كان حتى النصارى بيخرجوا كمان في المحاضرات دي
وتلاقي التلاتين الف لما بعتوا اسئلة الاسئلة راحة في نفس الفلك قبل رمضان بحوالي شهر كده كان عندي محاضرة في جامعة حلوان آآ في كلية الحاسبات ومعلومات نفس الاسئلة اللي برضو بتتكرر كتير انا نفسي اوصل لربنا بس اوصل لربنا ازاي انا مش عارف
علشان كده انا حبيت تكون السلسلة النادرة بحب اخليها ايه؟ هي فضفضة بينا وبين بعض في العشر تيام دول انا ازاي اوصل لربنا سبحانه وتعالى وانا انطلاقي دايما من القرآن
وانطلاقي دايما من كلام النبي صلى الله عليه وسلم. لان انا على يقين بالغ انا على يقين بالغ ان النور في الوحي قرآن وسنة كنت لسة بقرأ رسالة اسمها علم التغيير
دي لدكتور نفس امريكي اه البيت الابيض ادى له منحة على الرسالة تمانين مليون دولار انتم متخيلين تاني؟ الدكتور النفسي ده ادوا له منحة على الرسالة تمانين مليون دولار الحاجة التانية
قالوا له احنا مش هناخد منك الرسالة الا بعد تلاتين سنة فهو قعد يخطب في الرسالة دي تلاتين سنة هو وفريق الاعداد بتاعه الرسالة دي اسمها رسالة التغيير او المبادئ الخمس للتغيير
ازاي يقدر الانسان انه يغير من نفسه من العادات السيئة القبيحة الى العادات الحسنة. ادوا له زي ما قلت لكم واحد تمانين مليون دولار. اتنين قالوا له ناخدها بعد تلاتين سنة
تلاتة الدكتور ده عمل ايه؟ جاب اكتر من ربعمية وخمسين آآ بحث علمي ماجستير ودكتوراه علشان يوصل للامر ده. وتنمو في العيادات عنده عالج تلاتين الف واحد ازاي يحاول بقدر المستطاع انه يغيرهم
ازاي يغيرهم؟ ايه ايه اللي مدمني خمر ازاي يخليه ما يدمنش الخمر اللي كان عنده بيشرب سجاير؟ ازاي يغير؟ اللي كان عنده مسلا مشكلة في في علاقته مع زوجته وازاي تبقى علاقة احسن
وبعد كده خرج لخمس مبادئ النبي صلى الله عليه وسلم هو انتم هنا ما بتصلوش على النبي ولا ايه؟ عليه الصلاة والسلام. النبي صلى الله عليه وسلم خلص لنا الخمس مبادئ دول
في حديس قتل المئة نفس في نهاية البحس بقى هو الدكتور عمال يقول وانا عملت وسويت واتيت باللي مش عارف مين ما عملهوش وسوينا وعملنا ومش عارف ايه اقول له سبحان الله هم الخمس مبادئ دول اصلا في حديس قتل مائة نفس
عايز اوصل لايه ان شاء الله انا البحس ده هلخصه انا انا اخصه بفضل الله انتهيت بفضل الله من تلخيصك. وما انا همشي فيه معكم ان شاء الله بدءا من بكرة. هناخد القواعد اللي هو حطها
اقول لكم هو دي القاعدة اللي قالها ان دي الية التغيير علشان ااكد لكم ان التغيير من السيء للاحسن من البعد عن الله الى الوصول الى الله من ارض المعصية الى ارض الطاعة. ده هدف كل الناس حتى برضو
كل الناس نفسهم يقربوا من ربنا سبحانه وتعالى زي ما قلت لكم الحمد لله احنا معنا النور والوحي من القرآن والسنة انا باحب جدا ان الكلام يكون علمي. فان شاء الله بازن الله بدأ من درس بكرة هيبقى كلامنا بقى كلام علمي موثق من المراجع الاجنبية
ثانيا ومن نور الوحيين من القرآن والسنة ايه؟ اولا باذن الله تبارك وتعالى تعالوا النهاردة ناخد الخطوة التانية او السليمة التانية اللي بتوصلنا لربنا سبحانه وتعالى. هي الخطوة الاولى كانت امبارح لا وصول الا بعد
ان شاء الله انتم مركزين ما شاء الله لا انا مش واخد على كده يا اخوانا لا وصول الا بعد فراشه. دي المرحلة الاولانية او السلمة الاولانية لازم اولا لو عايز توصل لربنا فر من كل حاجة كانت بتبعدك
كان ربنا سبحانه وتعالى الخطوة التانية النهاردة ودي اللي اتكلم عنها آآ في البحس لما كان بيقول ان آآ التغيير دايما المنطلق الاساسي في العلم وانت من غير علم لم تصل الى اي خط من خطوات التغيير في حياتك
احنا دي ممكن ناخد الشاهد بتاعتها الشاهد بتاعها من قاتل مائة نفس فيهم لا لا لا انتم عندكم تجليات النهاردة ربنا يبارك. لأ كده انا لأ خلاص. يعني انا انا هاسلم كده
ما شاء الله لا قوة الا بالله. زاهر السحور عامل شغل. ربنا يبارك يا رب. ربنا يجزي كل القائمين على هذا الامر خير يا رب اه احنا عندنا تجربتين حصلوا القاتل اللي مات نفسه
التجربة الاولانية لما راح للعابد وقال له انا نفسي اوصل لربنا نفسي اتوب. نفسي ارجع لربنا. هل يا ترى هو انا لو تبت انا لي توبة؟ قال له انت لك توبة؟ انت قتلت كم؟ قلت لي كم؟ آآ تسعة وتسعين
انه ان شاء الله الى جهنم وبئس المصير. كده قال له لأ ما لكش توبة وانت اللي زيك ربنا يتوب عليك. يا ابني ان شاء الله انت بكرة على السراج هيخربجوك
وده اللي بيحصل مع الاف مؤلفة من الشباب للأسف بيقع في ايد واحد جاهل مش عالم فتلاقيه اول انا والله نفسي اوصل لربنا واول ما ييجي يكلمك انت انسان اصلا وحش؟ انت انسان مش عارف ايه وتلاقيه سد كل الابواب في وشك
كانت النتيجة المباشرة لقاتل مائة التسعة وتسعين نفس. لما اتعامل مع العابد الجاهل كانت النتيجة انه عمل ايه؟ وصل لربنا بعد عن ربنا بعد لانه كمل به الكام ؟ كمل به الليلة
طب ما تيجوا نشوف نفس التجربة لما قاتل مائة نفس هو نفس الشخص ساب الجهل وساب الجهال وقام رايح لاهل العلم. رايح لواحد عالم واحد بيهتم جدا بالتأصيل العلمي. قام قايل له هو انا لي توبة؟
العالم هنا يعلم يقينا مدى تأثير الحالة النفسية للشخص وان انا لو قفلت الباب في وشه وقلت له انت قتلت ميت نفس فالباب مقفول في وشك. هتكون النتيجة ان لما هاقفل الباب في وشه هو هييأس
وهو يقنط وهيجي له احباط. والمذنب او العاصي لو وصل لمرحلة اليأس او الاحباط او القنوط. بيوصل لحاجة من اتنين اما ان يوتي لنفسه واما انه يفتح بقى الباب على المعاصي على مصارعها. مش على مصراعيه البيت. الباب لا ده بيفتح كل ابواب الشر
اول حاجة عملها عالج الجانب النفسي في حياة هذا العاصي. قال له ايوة انت لك توبة ومين ده اللي يقدر يقفل باب توبة ربنا في وجهك وبعد كده وبعد كده العالم ده كان راجل فاهم وواعي بعد اما فتح له الباب قال له استراتيجية التحرك
لابد ان هي تكون وسط خطوات واحد اتنين تلاتة اربعة خمسة. تخيل معي في يوم من الايام واحد مريض بمرض شديد راح لدكتور قام قال له ايه؟ قال له ان شاء الله انت لك شفاء وبازن الله ربنا يشفيك ويعافيك. وتطب الحديث الان وصل لدواء لهذا المرض
ان شاء الله اطمن وربنا يشفيك ويعافيك ان شاء الله. يلا الكشف خلص هنقول ايه على الدكتور ده ايوة ماشي يا دكتور ماشي ماشي ماشي يعني ماشي ايه ماشي خلاص ماشي
اعمل ايه يعني؟ ما هو خلاص اعمل ايه؟ انت بتقول ان التوب وصل طب آآ انا هاخد ايه بقى فقال له والله انت هتاخد واحد اتنين تلاتة ودي تاخدها تلات مرات ودي تاخدها مرتين ودي مرة بعد الغدا وتمشي على كده
وان شاء الله ربنا يعافيك ويشفيك ويوفقك باذن الله ده دكتور كويس يقينا اول حاجة راعى الحالة النفسية للمريض ادى له جرعة امل جرعة تفاؤل خلى هرمونات اللي عنده بقى بتاعة السعادة والتفاؤل تشتغل والهرمونات اللي عمالة تفرز آآ حاجات ممكن تمرض الانسان اكتر واكتر توقفت تماما وبدأ الانسان ياخد امل
وبعد ما خد امل يلا العلاج اهون وان شاء الله ربنا يوفقك بازن الله وده اللي احنا لازم نفهمه القدس تعالوا اضرب لكم مثال تاني واقعي. علشان اقول لكم لن يصل الانسان ابدا الى المراد اللي هو عايزه. الا مع علم. انا اول مرة
آآ كنت رايح مسلا قناة الرحمة مسلا او قناة صفا او قناة وصان او اي قناة انا رايح القناة عشان عندي تسجيل وعندي التسجيل الساعة عشرة بالليل طلعت من المنصورة حوالي الساعة ستة بالليل. وقلت يا دوبك تلات ساعات وعلى ما اوصل اجهز نفسي اخش على على الهوا على طول
اول مرة اروح القناة دي واول مرة امشي على الطريق بتاع القاهرة وانا مش عارف ابدا طريق القاهرة. في ظنكم هوصل للقناة الساعة كم واحدة طب انا هوصل ازاي اصلا انا مش عارف الطريق
اه هبدأ بقى كل شوية اقف لو سمحت امشي كده ولا كده لأ امشي كده على طول في يمين. وتطلع تمشي على طول في يمين تفضل ماشي ماشي ماشي اقول لك خد على طول
عدت طلعة الدائري بتاعة بنها وفضلت ماشي ماشي ماشي. لقيت نفسي جوة مدينة. يا جماعة انا عايز بس اروح القاهرة. لا لا لأ انت هترجع ورا تاني وهتفضل ماشي ماشي ماشي لحد ما تلاقي طلعة الدائري اطلع طلعت الدائري. طيب خلاص. طلعت طلعت دائري الحمد لله. قالوا لي بقى خليك ماشي ماشي ماشي. فضلت ماشي عديت قليوب
عديت مش عارف مش عارف قها والكلام ده كله ودخلت على شبرا كملت كمان فضلت ماشي لقيت نفسي دي القاهرة يا جماعة طب انا عايز اروح ستة اكتوبر. طب انت ايه اللي جابك من هنا؟ ما انت كنت طلعت طلعت الايه
الدائري اطلع طلعة الدائري وخد الدائري على طول. طب يا جماعة قمت راجع تاني وعند شبرا كده الدنيا زحمة جدا وواقفة جدا. طلعت يا جماعة اعمل ايه؟ فين الدائري؟ قالوا لي الدائري فوقك اهو. طب اعمل ايه؟ اطلع لف اول لفة لفيت اول لفة وقمت طالع. بدل ما اطلع الطلعة اللي توديني طريق ستة اكتوبر قامت مطلعاني
طبعا توديني المطافي يا جماعة هي ستة اكتوبر بعيد يعيد ايه؟ ده ستة اكتوبر كده انت ماشي كده واحد محل قال لي طب استنى استنى استنى استنى استنى. كمل على طول وخد اخر الدائري يمين وافضل ماشي على طول هتعدي على المعادي وكارفور وبعد
كده تعدي على المنيب وتعدي من المنيب مش عارف ايه. لحد ما تنزل بقى نزلة بقى ايه الكوبري اللي هو بينزلك على نزلة ستة اكتوبر طب الحمد لله. فضلت ماشي ماشي ماشي. قام اللي جنبي بيقول لي انت رايح فين؟ قلت له رايح القناة. قال لي القناة ايه احنا الساعة ستة الصبح؟ خلاص
لا وصول الا بعلم لم يصل الانسان ابدا للي هو عايزه الا بعلم لان الجهل وحش ده يا اخوانا في امور الدنيا ازاي يا اخواننا في امور الدنيا امور الدنيا دايما ازا تعاملنا فيها بجهل احنا بنضيع
تخيل في يوم من الايام حصل موقف معي انا. علشان اقول لك ممكن الجهل يعمل ايه كنت في العيد حوالي اربع خمس ست سنين وكنت تعبت تعب شديد جدا كلمت حد من من يعني من صحابي الدكاترة
كله طبعا قافل تليفوناته اللي مسافر واللي هنا واللي هنا واللي هنا فالمهم جا لي حد زميلي كان لسه خمسة ستة طب قلت له الوضع كزا قال لي انا هاعمل لك حتة حقنة بقى ما لهاش حل قابلني بس. جه عدى علي ربنا يجزيه خير بالعربية وطلعنا على اقرب صيدلية. انا عايز حقنة كزا وحقنة كدة
دي حقنة كزا وقام عامل التلات اربع حقن دول في قلب بعض في حقنة كبيرة قد كده. قلت له انت متأكد ان دي بياخدها بني ادم والله العزيم انا شفت الحقن اللي بياخدها الخيل مش كده
انت متأكد؟ قال لي بس ما لكش دعوة بي انت انت بتتهمني في خبرتي قلت له لأ امري لله قال اديني ايدك انا من خوفي من منزر الحقنة فهو عمال فضل يضرب هنا وهنا ما فيش عرق عايز يطلع خالص. والله يبقى فيه عرق عايز يطلع
فالمهم قام ايه؟ قال لي طب اقفل ايدك كده فانا قفلت ايدي كده ضرب ضربتين تلاتة كده قام عرق ايه طالع هنا كده. قال لي بس سم الله وقل بسم الله. قلت له بسم الله. اللهم اني قد استودعتك نفسي. خد يا عم
يحط الحقنة والله يا اخوانا والله الاقي العرق ده بط كده وكبر كده حصل فيه تورم كده. يشيل الحقنة ويفضل يعمل في في العرق كده. ويقوم جاي ضاربها تاني يا رب
يا رب فعلا تزكرت فعلا قيمة دعوة اللهم قنا عذابك فعلا والله ويدب الحقنة ويطلعها ويدب ويطلع ويدب ويطلع لحد ما الحقنة جوة اصلا اتمان الدم والعرق كل شوية كل ما ييجي يحط فيه حتة يلاقي العرق يقوم ناطط كده
تبص لي كده اما اسأل حد زميلي بتقولوا ايه تسأل المهم سأل واحد زميله فيا عيني انت بتشوف انت بتقدر تحدد اللي قدامك من وشه. فهو يا عيني عمال يقول له ايه؟ اقول له والدته كزا وكزا وكزا والحقنة فيها كزا وكزا وكزا. وانا سامع زعيق في قلب
التليفون فيه زعيق وشخط ومطفي قال له طيب طب آآ طب اقفل بس دلوقتي وانا هاصرف اقفل بس دلوقتي فالمهم بقول له دكتور فلان هو فيه ايه قال لي هو ما فيش بس هو الحقنة دي ما بتتاخدش وريد لان هي لو خدت وريد هتوقف القلب فورا
قلت له شكرا جزاكم الله خيرا. قال لك انا عندي مغص كلوي بحض في الارض. قلت له انا مش عايز اي حاجة. انا هتحمل الالم. شكرا كتر خيرك يا سيدي الف شكر
شكري لك الجهل هنا في حتة الطب كان ممكن يضيع انسان اصل الاصول علشان توصل لربنا بعد الفرار انك لازم يكون عندك علم من غير علم انت تضيع من غير علم احنا هنضيع
لزا انا هقول النهاردة القاعدة التانية اللي بتقول لا وصول الا بعلم لا وصول الا بعلم قاتل المئة نفس ما الى الله عز وجل الا بعلم ومن اراد الوصول الى الله سبحانه وتعالى لن يصل الى الله الا بعلم. النبي صلى الله عليه وسلم كان بيقول لنا انا اعلمكم بالله
واشدكم له خشية لان النبي كان من اعلم الناس كان من اكثر الناس خشية فوصل لربنا. وفي رواية يقول انا اعلمكم بالله واتقاكم لله انا. وصل لتقوى الله لانه كان عنده علم. والله سبحانه وتعالى يقول انما يخشى الله من عباده
لا يصل العبد الى خشية الله الا اذا كان ايه؟ عالما الا اذا كان عالما واحنا كلنا لن نصل الى الله ابدا الا ازا كان عندنا علم. والا الانسان اللي ما عندوش علم. ازاي هيوصل لربنا سبحانه وتعالى؟ تخيل
معي النهاردة مهندس هيبني برج وعمره ابدا ما اتعلم الخرسانة بتتعمل ازاي؟ ممكن يا ترى هيبقى شكل البرج ده ازاي؟ تعالوا النهاردة لما جابوا واحد علشان يهد بيت والمقطع بتاع الفيديو مشهور جدا. جابوا واحد علشان يهد بيت. بيت ست سبع تدوار كده وقام جاي كده بقلب
وقام جاي ضارب عمود وهو ما يعرفش ان ضربة العمود دي هتوقع البيت كده. فكانت النتيجة ان البيت لما وقع وقع على مين؟ وقع عليه والفيديو المشهور عند الناس كلها او اعطت معظم الناس شافت الفيديو. ما عندهوش خلفية ازاي ايه العمود اللي يضرب ويقع علشان البيت يقع في مكانه
كل انسان في اي مجال من مجالات الحياة هيحاول يوصل للنجاح في المجال ده من غير علم صدقوني هيضيع حتى الطبيب اه النهاردة لو رايحين نسأل على دكتور كويس يقول لك روح لدكتور استاف في جامعة. ليه اسطف في جامعة؟ اصل يقول لك عنده للمعلومات يومي
كل يوم بيطلع على ابحاس جديدة وعلى مجلات علمية جديدة. وبيشوف برة وصله لايه ويجيب ده. فيبدأ يبقى الانسان ده كويس جدا. وفيه ناس دكتور كده يوم ما اتخرج من عشرين تلاتين سنة عمره ما فكر يفتح مجلة جديدة او بحس جديد. اضرب لكم مثال. انا كنت تعبان جدا النهاردة مع صلاة التراويح. فحد اداني
آآ آآ مسلا قال لي خد حقنة كزا فانا رحت خدتها فتعبت شوية. فاستشرت دكتور معنا هنا ربنا يا رب يجزيه خير قال لي آآ هو ازاي يقول لك على
دي اصلا الكلام ده قديم اوي احنا عندنا دلوقتي بناخد كزا وكزا وكزا وكزا وكزا. القديمة دي لها مضاعفات كزا وكزا وكزا اللي انا حسيت بها النهاردة. حساسية واكلهاني وكنت النهاردة ربنا يعافيك. بين
التراويح والتهجد كنت في حالة لا يعلمها الا الله سبحانه وتعالى. قال لي لا خد بقى كزا وكزا وكزا. ده الانسان اللي ينجح. اللي هو يكون عنده ايه عندي علم يقينا انا بقول ليه الكلام ده؟ لان انا لازم اقعد القاعدة دي لازم القاعدة دي تستقر في عقولنا كلنا. لن يصل ابدا
الى الله الا اذا كان عالما عالما حتى في مجال دعوتنا في مجال الدعوة ممكن في يوم من الايام تلاقي شيخ اللي قاله في الخطبة اللي فاتت هو اللي قاله الشهر اللي فات. هو اللي قاله الشهر اللي قبله. هو اللي قاله الشهر اللي قبله. بتكون النتيجة كان للاسف شبابنا وانا بعذرهم. والله شبابنا
انا بعذرهم كان ينزل متأخر على على انتهاء الخطبة الاولى وينزل ماسك السجادة قاعد قدام الجامع قدام العربية بيتكلم مع اصحابه لحد الشيخ يخلص الخطبة بتاعته وينزل يروح يصلي ويمشي. ولو سألت الشاب انت ليه ما بتسمعش خطبة الشيخ؟ يقول لك اصل هو ما بيجبش جديد. اصل اللي قاله امبارح هو اللي قاله الجمعة
اللي قبلها هو اللي قال الجمعة اللي قبلها ما عندوش ابديت للمعلومات الدينية الشرعية عن المقيت تلاقي مسلا داعية تاني لما يجي مسلا يحضر حاجة تلاقيه يجيب كل الابحاس العلمية اللي جت فيها يحضر الكتب اللي جت في المسألة دي ويبدأ يطلع لك كل
فيهم حاجة جديدة ويفكر ازاي يوصل لك المعلومة فتلاقي سبحان الله انت مرتبط به جدا. لأ ده انت قبل الجمعة بنص ساعة بتيجي له من بدري علشان تلاقي مكان في المسجد
لان كل الناس مرتبطة به هو ده الفارق دايما يا اخواننا. التأصيل العلمي كل ما كان الانسان منا عنده علم اكتر هيوصل لربنا اكتر بعد المقدمة دي اللي عرضه تكون
بقى عندنا كلنا ازاي نوصل لربنا الوصول لربنا يا اخوانا لا يكون ابدا الا بالعلم والانسان منا ازا تعامل مع الله سبحانه وتعالى بجهل لن يصل ابدا الى الله سبحانه وتعالى
اضرب لكم نموذج. ابن عباس في يوم من الايام عايز يربي التلامزة بتوعه على اهمية ان احنا نكون مؤهلين علميا وشرعيا. فبيقولوهم يا اخواننا انا عايزكم تجتهدوا في في العلم. مش عايزكم تجتهدوا في العبادة. فقالوا له ليه؟ فضرب لهم مثال. قال لهم جاء صغار
الى كبيرهم لابليس الكبير الراس الكبيرة. وقالوا له ما لك تفرح بموت العالم؟ ما لا تفرح بموت العابد. ليه لما العالم بيموت بتفرح جدا اكتر من موت العوابد. فقال لهم انا اعلمكم وابليس عنده ابديت لكل المعلومات اللي ممكن تكون موجودة. وابليس بيستخدم اساليب
كتيرة في التعليم فقال لهم ابليس انا النهاردة الحصة حصة عملي مش حصة نظرية. تعالوا اعرفكم ليه بفرح بموت العالم. راح لواحد على بنتي قال له يعني راح للعابد قال له انت تصور نص صورة انسان والشياطين معه شوية عيال صغيرة ودخلوا عليه. دخلوا على العابد الجاهل اللي ما يعرفش
قال له هو ممكن ربنا سبحانه وتعالى يجعل السماوات السبع والاراضين السبع جوة البيضة دي؟ قال له ازاي بقى؟ اقنعني ازاي بقى؟ قال له لأ وما ينفعش اصلا وبيسأله ينفع ولا ما ينفعش ولا بيسأله ربنا قادر ولا مش قادر
قال له لأ ما ينفعش طلع ابليس من عنده قال لهم شفتم ازاي اتوفر في لحظة لما شك في قدرة ربنا؟ تعالوا بقى نروح على العالم راح على العالم قال له ها اترى الله قادر
ان يجعل السماوات السبع والاراضين السبع في بيضة قال السماوات السبع والاراضين السبع وعشرة اضعاف ذلك معه يجعله الله في اصغر من بيضة ان الله يقول انما امره اذا اراد شيئا ان يقول له كن
قال لهم ها افرح بموت العالم ولا افرح بموت العابد؟ قالوا لا انت لازم تفرح بموت العالم. العالم بصيص يقدر يوصل لربنا سبحانه وتعالى الجاهل دايما هو بيعوق نفسه وبيعض يومه
الجاهل بعمر الدين بيعيق نفسه وبيعيق غيره. اضرب لكم مثال؟ طيب. تعالوا نضرب مثال مع بعض مجموعة من الصحابة خرجوا السفر وهم ماشيين جنب جبل حجر صغير من على وسط الجبل اتدحرج اتدحرج وقع على دماغ الصحابي ده كسر له دماغه
الصحابي ده نام فاحتلم اصابته جنابة فقال لاصحابه هل تجدون لي من رخصة في ان اتيمم؟ قالوا له لا انت معك المية ما ينفعش ايه تتيمم كانت النتيجة الراجل يا عيني قام لسه بيصب المية على دماغه اللي اتفتحت. الماية قتلته مات
اول ما راح للنبي صلى الله عليه وسلم اول ما الصحابة راحوا للنبي وحكوا له القصة النبي غاضب غضب وقال كلمة من دراسة السيرة من اولها لاخر يوم في حياة النبي ما قالش كلمة زي
قال ايه ؟ قتلوه قتلهم الله. ايه اللي انتم هببتوه ده قتلوه قتلهم الله. الم يسألوا اذ لم يعلموا فكانوا سألوا فانما شفاء العي السؤال انما كان يكفيه ان يتيمم وقام ضارب النبي بيده على الارض كده ضرب ايديه ونفخ فيها ومسح على وشه وايده بالتراب كان ده اللي يكفيه
الجاهل مش ده قطع على الراجل ده طريقه لربنا سبحانه وتعالى انت لازم لما تعبد ربنا تعبد ربنا بعلم يعني ايه اعبد ربنا بعلمه. وازاي اعبد ربنا بعلمه؟ هاضرب لك مثال بس قبل ما اخش ازاي نعبد ربنا بعلم؟ مثال ثاني واحد جاء لسيدنا
ابن ابي طالب فبيقول له انا راجل تاجر ايه رأيك اتعلم فقه التجارة الاول ولا تاجر؟ بيعمل ايه قالوا لأ اتعلم فقه التجارة الاول. قال له ليه؟ قال لان الرجل اذا تاجر
باع واشترى قبل ان يفقه ارتطم في الربا ثم وقع في النار وكان عمر بن الخطاب رضي الله عنه في خلافته يقف على اسواق المسلمين. وما حدش يخش يسوق غير لما يسأل. تعال. انت لو واحد باع بالصورة الفلانية
وعمل كزا وكزا وكزا. ايه رأيك في البيع ده يا عمي سيدنا عمر انا داخل ابيه عندي بهيمتين اعزكم الله عندي بهيمتين داخل ابيعهم. تقول لي حكم البيع ايه؟ انا مش فقيه
قام قايل له ايه قام قايل له انه لا يحل لاحدنا ان يدخل سوقنا الا بعد ان يعلم حتى لا يرتطم بالنار يوم القيامة علشان ما يقعش في النار يوم القيامة. هاقول لكم مثال اخير. كان فيه تلات صحابة بيحبوا ربنا جدا
يمكن حب ربنا في قلوبهم اكتر من حب ربنا في قلوبنا واحد منهم قال انا نفسي اوصل لربنا طب ما توصل لربنا ازاي ؟ قام قايل انا بقى هاصوم طول السنة مش هافطر ولا يوم
وقام التاني قال له وانا والله باحب ربنا جدا طب هات برهن عن حبك ازاي ؟ اما انا فسأقوم الليل ولا انام خالص والتالت قام قايل ايه واما انا فلن اتزوج النساء
بعد شوية راحوا بيوت النبي وبدأوا يسألوا هو النبي بيعبد ربنا ازاي؟ فزوجات النبي قالوا لهم ده النبي بيعبد ربنا كزا وكزا وكزا بينام وبيقوم وبيتزوج النساء وبيصوم وبيفطر فخرج وهم شايفين العبادة دي قليلة احنا بنحب ربنا اكتر من النبي
فالنبي صلى الله عليه وسلم لما سمع الكلام ده وعرف ده بقت تلاتة طلع المنبر وقام قايل كلمة توضح لنا ان الوصول الى الله لا يكون الا بعد علم. قام قايل
ايها الناس ما بال اقوام يقولون كذا وكذا. اما اني اعلمكم بالله واشدكم له خشية. ولكني اصوم وافطر واقوم وانام واتزوج النساء. بصي اللي جاية دي. فمن رغب عن سنتي فليس يعني ايه فمن رغب عن سنتي فليس مني؟ لو فضلوا على
اللي هم بيعملوه ده هم كده يبقوا اتباع للنبي ولا معادين للنبي ده ما وصلوش بسبب الجهل في واحد صحابي اسمه كهمس الهلالي الجهز ده في يوم من الايام راح للنبي صلى الله عليه وسلم وبيعه على الاسلام وقال له انا عايز ابقى مسلم وما شاء الله كويس كده واقرب من ربنا انا نفسي اوصل
ربنا يا رسول الله. فالنبي قال له اعمل كزا وكزا وكزا وكزا. قال له خلاص ماشي الهلالي لما راجع بلده وقبيلته حس ان اللي النبي قال له عليه قليل اوي
بصوا بقى انا هاعمل حتة حاجة انا هاصوم السنة كلها يا عيني الحر عندهم حظ قال له يا رسول الله يعني والذي بعثك بالحق؟ هي دي صلاتي انا لا اتقن غيرها. ما اعرفش اصلي الا كده. فالنبي قال له انت مشكلتك انك في ركوعك وسجودك بتخطف الصلاة بسرعة بسرعة
اوعى بسرعة ما بتصليش بعدها الراجل ده كان ما شاء الله لا قوة الا بالله بيطمئن جدا في صلاته. بعد ما ايه بعد ما علم السؤال يا ترى الانسان ده وصل لربنا قبل كده بالجهل ولا وصل بعد علم؟ هو ده اللي انا عايز اوصل معكم من خلاله النهاردة. احنا كلنا عايزين
توصل لربنا من خلال العلم. من خلال العلم ازاي اوصل لربنا من خلال العلم؟ واحد انا لازم احضر دروس كتير لازم احضر دروس كتير لان كل ما هحضر دروس كتير. طب يا شيخ بس معلش هامش صغير كده. انا شغلي ما بعرفش
انا شغلي سفر رايح جاي خلاص ما لكش عزر. هات سيدي هات دي في دي هات امبي سري هات هات فلاشة وحطها في الكاسيت عندك افتح العربية او على اي حاجة شغالة عندك في العربية وابدأ اسمع
النت عليه ملايين المواد المرئية وملايين المواد المسموعة. ابدأ اسمع كتير. ليه اسمع كتير واحد اعظم مجلس اعظم مجلس نستفيد منه اولا لاخرتك هي مجالس العلم اللي احنا قاعدينها دلوقتي. شوفوا احنا قاعدين ان شاء الله مع بعض شوية. بس انتم مش متخيلين
اصلا المجلس ده بالنسبة لنا عامل ازاي؟ احنا معنا هنا ناس من العراق ومعنا هنا ناس من اليمن ومعنا هنا ناس بتيجي تصلي من المحافزات ومعنا ناس بتيجي تصلي من اجا ومن هنا
جواري المنصورة وناس من المنصورة نفسها من اماكن مختلفة. كلنا اتجمعنا ليه؟ على حاجة واحدة جايين نعبد ربنا سبحانه وتعالى ونسمع درس علم بصوا النبي صلى الله عليه وسلم اداك عشر حاجات بالمجلس ده في حديس واحد. تيجوا نعد مع بعض
قال صلى الله عليه وسلم انني لا اعلم اقواما اقواما يأتون يوم القيامة واحد. وجوههم نور. اتنين ثياب ثلاثة على منابر من نور. في رواية على منابر من لؤلؤ. اربعة على يمين الرحمن يوم القيامة
علشان عقلك ما يروحش بعيد. ليسوا بانبياء ولا شهداء خمسة يغبطهم الانبياء والشهداء على قربهم من ربهم عز وجل يفزع الناس ولا يفزعون؟ ستة وهم عباد الله الذين لا خوف عليهم
ولا هم عديت الكلام ده كله قام صحابي قاعد من اخر المسجد على ركبتيه ومدد يا رسول الله يا رسول الله مين دول؟ قال له اما انهم اقوام من قبائل شكوى
من اماكن مختلفة تحابوا في الله واجتمعوا على ذكره الناس دي ما عملتش ولا حاجة واحدة حبت بعض في الله ولما اتجمعت ما اتجمعتش الاعهاد واحدة على درس علمي لو ما كانش من فضل مجالس العلم الا شوية حاجات اللي النبي قالهم دول ده انا لو بموت لو بموت انا هفضل حريص على درس العلم ده
احبك الله اللي زهقتني فيه. احبك اللي رزقتني فيه شفتم المعنى ده ده في مجلس علم واحد. علشان كده كان النبي صلى الله عليه وسلم بيقول لنا لان اجلس مع قوم يذكرون الله من بعد الفجر الى طلوع الشمس احب الي من الدنيا
وما فيها. يعني ناس بيقول لنا انا لو في يوم من الايام تقسيم خطوم كله بعماراته الابراج اتحط لي في كفة وقال لي ده كله يبقى بتاعك بالعربيات بتاعة الناس اللي هناك
وبين درس العلم اللي بعد صلاة الفجر. يا رسول الله هتختار ايه لأ ده لو تقسيم خطاب وقد التقسيم خطاب مليون مرة انا هبقى حريص على ايه على درس العلم
تيجوا نعد من تاني نعد من تاني. قال النبي صلى الله عليه وسلم شف فضل مجالس العلم. قال صلى الله عليه وسلم ما اجتمع قوم في بيت من بيوت الله يذكرون الله قاعدين مع بعض بيقولوا اية بيقولوا حديث الا ناداهم مناد من السماء قوموا مغفورا لكم
قد بدلت سيئاتكم حسنات. بالمجلس ده اللي هيقعد نص ساعة وهنقوم ؟ اه بالمجلس ده خد بالك ما قلناش قوموا مغفورا لكم وسكت. ده قال لنا قوموا مغفورا لكم. ادي واحدة. التانية اللي اعلى منها. قد بدلت ايه
بايه ؟ بالدرس ده ؟ اه عرفت ليه احنا بنتكلم على دروس العلم؟ تاخد اللي اعلى من كده؟ قال النبي صلى الله عليه وسلم اذا مررتم برياض الجنة فارتعوا. قالوا يا رسول الله وما رياض الجنة؟ قال حلق الذكر
يعني ايه رياض الجنة؟ تجد فيها نفسك تجد فيها روحك والابتسامة تبقى مرسومة على وشك وفرحان او اللي هيقعد القعدة دي له يوم القيامة في الجنة يوم القيامة في الجنة ما شاء الله لا قوة الا بالله روضة من الرياض. اقول لك اجمل واحسن؟ قال صلى الله عليه وسلم من اتى الى بيت من بيوت الله
لا يريد الا ان يتعلم علما او يعلمه. انت جاي لي يا احمد عشان اتعلم. انا هنا جاي ليه؟ علشان اعلمكم. يا رب يا رب يا رب والله دعوة ربنا اللي دايما بادعوها. يا رب احييني على تعليم الناس ويا رب
يا رب اسألك باسمائك الحسنى وصفاتك العلى ان تقبضني وانا اعلم الناس. خالصا لوجهك. اللهم امين قال صلى الله عليه وسلم من اتى الى بيت من بيوت الله لا يريد الا ان يتعلم علما او يعلمه
فاجره كاجر الحاج المحرم كانك رحت حبيت ورجعت وقال صلى الله عليه وسلم من خرج من بيته في طلب العلم فهو في سبيل الله مجاهد في سبيل الله حتى يرجع
اقول لك اعلى من كده وما جلس قوم في بيت من بيوت الله يتلون كتاب الله ويتدارسونه بينهم الا حفتهم وغشيتهم ونزلت عليهم وذكرهم الله اقسم لكم بالله يمين غير حالف فيه
اذا خلصت نوايانا في حضور الدرس العلمي ده فوالله يا اخوانا فان الله يذكركم الان في اعلى السموات يباهي بكم ملائكة. ويقول ربنا عز وجل ملائكته انظروا الى عبادي هؤلاء. جلسوا يتعلمون العلم
اقول لك اعجب من كده بل قال صلى الله عليه وسلم ان لله ملائكة سياحين في الارض فضلا في ملايكة في الارض عمالة تلف يمين وشمال يلتمسون حلق الذكر حلقة زي دي فاذا وجدوا حلقة من هذه الحلق نادى بعضهم على بعض هلموا هلموا في درس في مسجد نور الاسلام في مسجد
يلا بسرعة تعالوا يلا. فيجتمعون فيحف بعضهم بعضا الى السماء الدنيا فيسألهم ربنا عز وجل كيف وجدتم عبادي؟ فيقولون اي رب وجدناهم يذكرونك ويحمدونك ويسبحونك ويهللونك فيقول الله عز وجل وماذا يريد عبادي؟ الناس اللي قاعدة دلوقتي وهي عندها شغل الصبح مفترض تروح تنام. انتم قاعدين ليه
قالوا يا رب يسألون الجنة اكتسبها لي عندك وانت قاعد في مجلس العلم. يا رب يحتسبون الجنة يطلبون الجنة يرجون الجنة. فالله يسألهم وهو اعلم وهل وهو ما شاف دين اصلا
قال فكيف اذا رأوها؟ قالوا لكانوا اشد طلبا لها. فيسألهم ربنا عز وجل ومما يتعوذ عبادي؟ فيقولون يا رب يتعوذون من النار. فيسألهم ربنا وهوأوها؟ قال لا. قالوا لا. قال فكيف اذا رأوها؟ قالوا لكانوا اشد طلبا لها يا رب. فيقول ربنا
تبارك وتعالى اشهدكم ملائكتي اني قد اعطيت لعبادي ما يصون. يعني ايه واما انتهوا مما يخافون. يعني ايه؟ مش ده اللي انت طلبته بس ربنا كريم بيدي للزيادة. وغفرت لكم ذنوبهم
وتقول الملائكة يا رب فيهم فلان الخطاء ليس منهم. فيهم فلان الخطاء ليس منهم. واحد ياما عصاك. واحد ياما بعد عنك بعد عنك يا رب ده واحد ياما يعني كان شمال خالص
ربنا يقول هم السعداء هم السعداء الذين لا يشكو متخيل لو انا في يوم من الايام وياما عصيت وياما تجرأت على الله وياما اتيت بكبائر وبعد ما اتيت بالكبائر معدي بالتكس بتاعي او معدي كده فسمعت صوتي هو الناس دي بتعمل ايه؟ ده ده في جلسة علمي. طب بالمرة اخش الحمام كده واطلع تاني واصلي شوية مية. دخل الحمام
حسان كلام الشيخ رايح له قام قاعد هو الشيخ ده بيقول ايه؟ عجبه كلام الشيخ بعد ما عجنوا كلام الشيف الانسان ده اللي كان عنده كبائر اللي ما كانش دخل المسجد الصلاة. ده كان داخل لدورة الميه
قعد وسمع الدرس ربنا يقول للملايكة اول واحد تغفروا له الانسان ده ليه؟ اصل دول السعداء الذين لا يشقى جالسون ازا كان اللي قاعد معهم وعنده كباير ربنا غفر لهم
ما بالك بهم هم ربنا يا رب يجعلني واياكم من اهل مجالس الدريكس انا عايز اقعد مجالس الزكرى علشان المعنى ده. المعنى التاني عايزين نقعد مجالس العلم وبيخص المجالس الوعظية زي الدروس
سبحان الله! كتب الله لها التوفيق والقبول بصورة غير عادية. الدروس اللي كانت قبل رمضان سلسلة الدار الاخرة. سلسلة اللي احنا كنا كنت بفسر فيها قول الله سبحانه وتعالى فقد جاء اشرفها وقعدنا فيها حوالي ستة وتلاتين درس
بفضل الله عز وجل ستة وتلاتين درس بدأناها يوم اتناشر عشرة خلصناها قبل رمضان ان سبحان الله راقت فيها قلوبنا جميعا ودمعت فيها اعيننا جميعا والحمد لله حسينا فيها ان احنا اتغيرنا من بعد السلسلة
هي دي قيمة مجالس العلم. مجالس الوعظ ان ربنا سبحانه وتعالى يعني بيرقق قلبك وسبحان الله عينيك بتدمع في هذه المجالس وبتطلع من مجالس العلم في قلب خلاف القلب اللي انت دخلت به خالص
سيدنا ابو هريرة بيقول للنبي يا رسول الله انا لنكون معك. فتذكرنا بالاخرة فنكون من اهل الاخرة. ما بنكونش من اهل الدنيا. يا رسول الله يكون معك فوالله ان عيوننا لتدمع وان قلوبنا آآ اللي تقشعر قلوبنا كده بتتغير واحنا قاعدين نسمع بنسمع منك يا رسول الله
وييجي حنظلة رضي الله عنه يقول للنبي يا رسول الله اننا نكون معك فتذكرنا بالجنة والنار فكانا نراها ها؟ كاننا شايفينها بعنينا وسيدنا العرباض بن سارية رضي الله عنه يقول للنبي بيقول في يوم وعظنا رسول الله موعظة بليغة
زرفت منها العيون ووجدت منها القلوب. احنا حسينا سبحان الله قلوبنا كده كانت طايرة. صحابي كريم يروح للنبي في يوم من الايام وهو بيصلي بالصحابة فبيقرأ معهم سورة الطور فبيقول انا سمعت بس النبي وهو بيقرأ سورة الطور كاد قلبي ان يقيس. قلبي كده بقى يعني
وحذيفة حدثنا رسول الله صلى الله عليه وسلم فكأن على رؤوسنا الطيف كلنا عاملين كده وعمالين نعيط دي قيمة مجالس العلم اللي بتذكرك بربنا سبحانه وتعالى المعنى التالت مجالس العلم بتدفعنا دفع دايما لطاعة ربنا
بس اهم حاجة على بصيرة مش زي النمازج اللي احنا ذكرناها في اول الدرس. اللي عبدة ربنا بس مش على بصيرة. فكانت النتيجة ان عبادتها دي كانت عليها مش لها
مجالس العلم دايما يا اخوانا وبخاصة مجالس الفقه. انا كان لي مجلسين فقه في المسجد هنا قبل رمضان. الحد والخميس. وبعد كده بقوا حد وتلاتة العجيب ان كان كل اما اتكلم مسلا في مسألة فقهية جديدة تلاقي اتنين تلاتة يقولوا لي معقول احنا كنا بنعمل الكلام ده غلط
الحمد لله ان ربنا بصره بالحق دي دي قيمة مجالس العلم. اللي انا بقدر افهم فيها امور ديني اقدر افهم اصلي ازاي يعني من اكتر المشكلات اللي بتقابلنا كلنا على الاطلاق في صلاتنا قلة الخشوع. صح
كفاية كده ونكمل بكرة طب صلوا على النبي صلى الله عليه وسلم عليه الصلاة والسلام مجالس العلم اللي تقول لك ازاي تحل مشكلة الخشوع؟ انا شايف مشكلة الخشوع كلها من اولها لاخرها احنا عندنا فيها مشكلة واحدة
مين اللي يقدر يقول لي دلوقتي اذكار الاستفتاح؟ خمسة من اذكار الاستفتاح اللي النبي كان بيبدأ بهم صلاتين. خمسة لا لا يرفع ويقول لي خمسة من ازكار الاستفتاح. خمسة مع بعض
اللي بيحضر درس الفقيه يخليه في جنبه. خمسة شوفوا ما فيش حد في المسجد رفع ايده. طب ممكن اسألكم سؤال تاني؟ دايما بتسرح وانت راكع. طب حد يقول لي خمسة من ازكار الركوع
خمسة اللي عارف خمسة يرفع ايديه طب دايما بنسرح واحنا ساجدين اللي عارف خمسة من ازكار السجود يرفع ايديه طب اللي عارف زاكرين بين الاذكار اللي بين آآ الجلسة اللي بين السجدتين بنقول فيها اذكار. اللي يعرف زكرين منهم يرفع ايده. اتنين بس
اتنين واحد. واحد ولا اتنين؟ الاتنين ادي واحد. اتنين. اللهم لك الحمد. الحمد لله مشكلة الخشوع كلها تتحل بصوا ان واحنا داخلين نصلي اصلا احنا مش عارفين هنقول ايه انما انا لو جبت كتاب زي صفة صلاة النبي صلى الله عليه وسلم للشيخ الالباني. وبدأت احفظ الاذكار اللي وردت عن النبي. اذكار الاستفتاح ايه؟ ازكار الركوع ازكار ما بعد الركوع
ازكر السجود ازكار الجلسة بين السجدتين. حد يعرف خمس صيغ للتشهد؟ التشهد عندنا له خمس صيغ. مين يعرف صيغتين واحد اتنين بس فبتكون النتيجة ايه لأ ان شاء الله الصلاة صحيحة لو قلت احنا حافزين صيغة واحدة
بس انا بقول انا بقول له انا بقول خمس اذكار وست اذكار وسبع اذكار. انا بقول ليه؟ عارف لو انت في يوم من الايام صليت الله اكبر الله اكبر. وكل يوم في صلاتك بتقرأ بقل هو الله احد وقل اعوز برب الناس بس
الصلاة تحولت الى روتين طب تعال انت النهاردة بقى وانت سبحان ربي العظيم سبحان ربي العظيم سبحان ربي العظيم والامام لسه راكع. او سبحان ربي العظيم طب سبحان ربي العظيم! سبحان ربي العظيم! سبحان ربي العظيم! ها كدا سبعة خلص
ولسه وراكع. طب سبحان ربي العظيم ابن ستين في السبعين ده ما بيطلعش ليه؟ ما تطلع يا عم لا لا لأ بص بص انت لو معك خمس ست ازكار من بتوع الركوع
اللهم لك ركعت وبك امنت وعليك توكلت انت ربي لا اله الا انت وتعيش مع الذكر ده رب الملائكة وهم سبحان ربي العظيم وبحمده سبحان ربي العظيم وبحمده سبحان ربي العظيم وبحمدك
قام. طب استنى شوية انا لسة عايز اكلم ربنا تنزل تسجد الله اكبر سبحان ربي الاعلى. سبحان ربي الاعلى. سبحان ربي الاعلى اللهم اني اعوذ برضاك منك اللهم اني اعوذ
برضاك من سخطك وبمعافاتك من عقوبتك وبك منك لا احصي ثناء عليك انت كما اثنيت على نفسك ربي اغفر لي وارحمني رب اغفر لي وارحمني انت لو بتقول الازكار دي انت مش عايز الامام اصلا يرفع راسه
سمع الله لمن حمده ربنا لك الحمد حمدا كثيرا طيبا مباركا فيه كثير قد ايه ملء السماوات يا رب ملء السماوات لا مش كفاية. وملئ الارض مش كفاية وملء ما بينهما
مش كفاية وملء ما شئت من شيء بعد اهل الثناء والمجد احق ما قال العبد وكلنا لك عبد. وتتكل عليها قوي وكل ما الك عبد وكلنا لك عبد. لا مانع لما اعطيت. ولا معطي لما
فيما بعد ولا ينفع ذا الجد منك الجد. الله اكبر صلاتك اتنقلت الامام قال الله اكبر تكبيرة الاحرام اللهم لك الحمد انت نور السماوات والارض ولك الحمد انت قيوم السماوات والارض. ولك الحمد انت رب السماوات والارض ومن فيهن
اللهم لك الحمد حمدا كثيرا طيبا مباركا فيه الله اكبر كبيرا. والحمدلله كثيرا وسبحان الله بكرة واصيلا. وجهت وجهي للذي والسماوات والارض حنيفا وما انا من المشركين. ان صلاتي ونسكي ومحياي ومماتي لله رب العالمين. وواحد عمال يضلك بالكوع
لا شريك له وبذلك امرت وانا اول المسلمين. ويضربك بالكوع. لا شريك له. وبذلك امرت وانا اول المسلمين. كان بيضربك في كتفك اخواتي بيقبض في رجليك من تحت اقعد بقى احنا هنسلم
انت لما بتشحز تخرج من صلاتك انا مش هقرأ قل هو الله احد وقل اعوذ برب الناس انا هحفز ايات كتير وهقرأ بها كلها اتغيرت هو ده الفرق بين اللي بيعبد ربنا على بصيرة واللي بيعبد ربنا كده اي حاجة في اي حاجة
علشان كده من التوصيات العملية النهاردة انا لازم كل واحد منكم النهاردة يروح على النت يكتب على جوجل تنزيل كتاب صفة صلاة النبي للشيخ الالباني او يخش على موقع المكتبة الشاملة صفة صلاة النبي للشيخ الالباني. وابدأ اقول كل يوم هحفز ازكار معينة. ازكار الاستفتاح ازكار ركوع آآ انا مبسوط قوي من الشباب هنا
طلعوا التليفونات وبدأوا يكتبوا اسم الكتاب بدأت احفظ اذكاري. دي مجالس العلم. مجالس العلم احنا قاعدين بنتعلم فيها نعمل ايه في صلاتنا؟ نعمل ايه في صلاتنا؟ بتكون النتيجة والله انا اول مرة قرأت كتاب الشيخ الالباني رحمه الله. كان من حوالي اتنين وعشرين سنة
ومن يوميها انا قلت كلمة لوالدي ووالدتي انا اول مرة باصلي وده كان عن طريق حد من اهل العلم لما قال لي يا ابني اقرأ اولا كتاب صفة صلاة النبي للشيخ الالباني. وفي مقدمة كتيرة كده حوالي ستين ورقة عدوا
الورقة وخش على طول من الاول بداية الصلاة. شيل المقدمة خالص الكتاب موجود بي دي اف على اللي على النت موجود بوفرة. الكتاب موجود في اي مكتبة. انزلوا هاتوا الكتاب. واشتروا الكتاب واقرأوه. وعلموه لولادكم
من ضمن الاحاديث من ضمن الكتب اللي غيرت حياتي كلها كتاب مهم جدا وانا دايما بقول يا ريت يا اخواننا يكون في بيت كل واحد فينا برضو هو موجود بي دي اف وموجود وورد وموجود بكزا صيغة على الانترنت
ختام صحيح الترغيب والترهيب للشيخ الالباني. كتاب اسمه ايه آآ اللهم لك الحمد اه هو تلت مجلدات. اما الكتاب ده من احب الكتب الى قلبي. والكتاب ده دايما جنبي على الكوميدين وجنبي على السرير
نصحني به حد من طلبة العلم. وليقرأ الكتاب ده يفيدك كتير فسبحان الله الكتاب ده انا جايبه من حوالي برضه خمستاشر سنة كان اياميها بمتين وخمسين جنيه خمستاشر سنة. كنت عملت جمعية عشان يجيب الكتاب. فاول ما جبته انا كان اياميها كنت اول ما اجيب كتاب جديد
حتى هم كانوا في البيت عندي بيتريقوا علي ايه يا ريت لا مش كده خالص. انا كنت اجيب وافضل قاعد كده جنبه طول الليل كده ابص عليه بس فسبحان الله كان لاول مرة في حياتي جبت كتاب فبفتح الكتاب كده
والله يا اخوانا بافتح الكتاب كده فلقيت حديث صنائع المعروف تقي مصارع السوء. كان لاول مرة اعرف الحديث ده صنائع المعروف ايه تقي مصارع السوء جبت مجموعة من الشباب وقلت لهم في مسجد الصديق من خمستاشر سنة
يا اخوانا النبي صلى الله عليه وسلم بيقول صنائع المعروف تقي مصاري على السوء. ايه رأيكم نبدأ نعمل معروف؟ طب هنعمل ايه قلت لهم آآ تعالوا كده انا هجيب مكرونة ورز
وسمنة ونعمل شنط وننزل لخمس اسر فقيرة وسبحان الله بدأنا الخمسة دول كل شهر طب ايه رأيكم نزود؟ فالخمسة اللي كانوا معي كل واحد قال ايه؟ انا هاعمل شنطة لوحدي المرة الجاية. قلت لهم انا معي خمسة. يبقى كده بقينا كم؟ عشر اسر
الشهر اللي بعده ناس زمايله طبعا هيبقوا عشر شنط فبدأنا نجيب ناس زمايلنا كمان. فلما شافوا الفكرة اعجبوا بها جدا فكل واحد جه قال انا عايز اشيل شنطة الشهر الرابع قلت لهم ايه ؟ باقول لكم ايه ؟ ما تيجي نخلي العمل مؤسسي. يعني ايه ؟ انت عندك على التليفون بتاعك كام واحد؟ قال لي انا عندي على التليفون مسلا آآ خمسين واحد. قلت له خلاص. كلمه
وكل واحد يجيب جنيه وبدأنا نعمل كده. الخمس قصص بعد اربع خمس ست سنين بقوا الف وخمسميت اسرة قلت لهم يا جماعة الشغل كده كبر جدا علينا. نعمل جمعية. عملنا جمعية
وسبحان الله بلا شغالة الان رسمي داخل اهو بفضل الله هي مؤسسة سنة الفين وتمانية يعني داخلة بفضل الله دلوقتي على على تمن سنين اهو تسع سنين وبفضل الله من الجمعية خرجت الشنط اللي كل شهر بتوصل
حالات الدهون اللي بننزل فيها السجن ونطلع ناس مديونين من السجون. انشأنا حضانة خيرية وحضانة خيرية وعملنا اللهم لك الحمد. حياتك كلها تغيرت لما في يوم من الايام عملت ايه
لما اتعلمت في يوم من الايام حديس. حديس واحد غير كيانك. لما تجيب بقى كتاب صحيح الترغيب والترهيب. هو يقول لك مسلا الاخلاص. الاخلاص وعكسه رياء. فيرغبك في ويرهبك من الايه؟ من الرياء. الصدقة والجود والكرم. الصلاة والصيام والزكاة والحج والعمرة. آآ الكلمة الطيبة آآ تبسمك في اخيك مجالس العلم
حلمي كزا وكزا وكزا. سبحان الله! بدأت سبحان الله! كل ما الواحد يقرأ في الكتاب اكتر ويقف مع احاديس جديد. بدأ الانسان زات نفسه بيعمل ايه يروح يطبق الحديس ده فبدأت الدنيا في حياتي انا بدأت تتغير
بدأت الدنيا في حياتي انا تتغير واصبح في كيانات رسمية مشيا من خلال انك في يوم من الايام عرفت حديس سبحان الملك سبحان الملك جه بعد كده عندي قصة الاضاحي. وده كان من المواقف العجيبة جدا في حياتي
وقفت على حديث النبي صلى الله عليه وسلم من وجد سعة ولم يضحي فلا يقربن مصلانا يعني ايه من وجد ساعة؟ واحد غني وما ضحاش. النبي قال ما يجيش يصلي معنا العيد
انا كنت ماسك مسجد الصديق وقعدت فيه خمستاشر سنة. وكان اغلب اللي حوالينا ما شاء الله هم اهل فضل واهل خير. بس كانت مشكلتهم في حاجة اصل السنة اللي فاتت راح لجزار والجزار ضحك عليه. والسنة اللي قبلها مش عارف عمل ايه. والسنة اللي قبلها ايه اللي حصل؟ وواحد تاني مشكلته كانت ايه؟ وواحد رابع هو مشكلته
ان هو ممكن يضحي بتلاتين عجل مشكلته الاساسية ما عندوش وقت وما يعرفش حد يشتري منه غلبان يعني يعني دكتور في الجامعة ما يعرفش حد ينزل قعدت مع الشباب قلت لهم يا اخوانا النبي بيقول كزا احنا هنعمل ايه
فقلت لهم ايه رأيكم في فكرة انا عارف جزورين. ناس حبايبي وعارف مزارع بتاعة ناس حبايبي طب ايه رأيكم نعمل كده ايه نقول للناس انت هتيجي تشتري من الجمعية الصك بتاع الاضاحي
وبعد كده تيجي يوم العيد تقف تشوف الاضحية بتاعتك وهي بتدبح والجزار بيقطع ومش عارف مين اللي بيشفي ومين بيعمل ايه مراحل ورا بعضها كده احنا بنقسمها كل سنة بحيس
بعد ساعة واحدة بعد ما شفت اضحيتك انت هتاخد اللحمة بتاعتك متكيسة متعبية كل كيلو في كيس. ايه رأيك؟ ايه رأيكم نعمل حاجة زي كده؟ قالوا نعم الفكرة قلت لهم على فكرة ده كلام النبي من ساعة بقى الناس. فكانت النتيجة اللهم لك الحمد ازا كانت البقرة فبتجزئ عن سبع سبع ممكن سبعة يشتركوا في بقرة
احنا كل سنة بندبح بفضل الله ستين سبعين تمانين بقرة. اللهم لك الحمد. وبدأ بقى اللي كان عنده عجز زمان ويقول انا آآ يعني آآ ادبح فين ما اعرفش حد نقول له بس انت عليك هتيجي لنا ساعة يوم العيد وتيجي تاخد لحمتك
حياة الناس دي كلها احنا لو دبحنا سبعين عجل سبعين عجل في تمانية بكام ؟ خمسمية وستين انسان. خمسمية وستين انسان بدأوا يضحوا من خلال في يوم من الايام انت فتحت كتاب فوجدت فيه حديس. شفتم العلم بيوصلنا لربنا
ازاي؟ واللي كان مش عارف يضحي زمان انا قلت له الطريق بقت سهلة معروفة. يلا اتوكل على الله وشد حيلك العلم يا اخواننا دين من كرامة العلم كل ما تتعلم اكثر احنا قلنا كتابين النهاردة. كل ما تتعلم اكتر الدنيا في حياتك تنور اكتر واكتر واكتر خالص
فما بالك بقى لو كان مجلس العلم ده متعلق بقى بالتفسير او متعلق بالحديث ان ده هيفرق معنا كتير جدا جدا جدا عايز اقول لكم حاجة اه علشان مش عايز اطول عليكم
حد الكل دلوقتي هيسأل طب احنا عايزين نتعلم نتعلم ازاي احنا عايزين نتعلم نتعلم ازاي يفيدنا في حاجة زي كده واحد عايز تتعلم ثبت دايما لنفسك درس علمي كل اسبوع على الاقل
يلازم هذا الدرس وتقرب قوي من الدرس ده وتسمع اول الدرس ده وده يبقى من ضمن اولوياتك في الاسبوع يعني يعلم الله والله. درس الاربع ده بالنسبة لي انا لو هاموت
مهما كانت الزروف عندي انا هادي الدرس يعني انا كنت باسجل حلقات رمضان قبل رمضان وكنت بسجل في راس البر ومفترض كنت اسجل حد واتنين وتلات علشان اجي درس الاربع ادي الدرس
ربنا قدر النور قطع كزا مرة ومش عارف ايه فاحنا اتعطلنا فانا لازم ادي الاربعة. لازم اصور الاربعة. طب والدرس؟ قلت له لأ. بصوا لا قنوات ولا تصويت ولا حلقات ولا الدنيا كلها. وقف التصوير هروح ادي الدرس وارجع تاني. قالوا لي هتسافر من وسط بر المنصورة وترجع تاني علشان درس اعتزروا
درس الاربع الجاي. تقول لا. لان انا عايز اغرس جوة الشباب المعنى ده. ان على راس اولوياتي درس درس الاربع في مرة كنت بموت. بموت بمعنى بموت ومع زلك انا جيت وكل اخواني واحبابي القريبين مني عاتبوني وقالوا لي انت مش هتدي الدرس واحنا اللي هنمشيك. قلت له مش هينفع
انا لازم ادرس حتى ولو كان باليسيس. قل سبحان الله! سبحان الله! تقعد القعدة دي وانت بتموت! والله العظيم! والله الموت يستناك شوية وبعد كده بعد ما تخلص الدرس ترجع تموت تاني من الالم
والله العزيم بجد بجد فعلا. انا لن انسى ابدا انا كان عندي درس في مرسى علم والغردقة. درس في الغردقة مرسى علم. وانا كان عندي مشكلة كده في الكلى عندي الكلى
حصاوي على طول المغص الكلوي ده جا لي وانا على المنصة هدي درس وانا كانت كلمتي التانية وانا قاعد بتألم فقمت مكلم الشيخ بعد ازنك انا انا بموت. خليني الاولاني
والله العزيم. قلت الدرس من هنا انت مش حاسس باي حاجة خلصت الدرس من هنا انت كنت بتعض في الترابيزة اللي انت قاعد عليها انا ليه بعمل كده ؟ علشان دايما عايز الرسالة دي توصل
على رأس اولوياتنا في حياتنا الدرس يبقى اول حاجة علشان ان شاء الله اعبد ربنا على بصيرة. واحد لازم درس العلم اللي انت تسمعه طول اليوم اتنين آآ في كتاب اسمه الفقه الميسر
في كتاب اسمه ايه كل اللي عايزه منك ده التف الفقهي كل اللي عايزه منك انك كل يوم اقرأ خمس مسائل في الفقه من كتاب الفقه المصري خمس مسائل بس
صعبة عليك؟ صعبة؟ بلاش كل يوم خليها كل يومين اقرأ كتاب في في كتاب الفقه الميسر خمس مسائل بس وحاول تعمل اقول لك على حاجة في ظرف سنة هتبقى فقيه من فقهاء المسلمين
خمس مسائل فقهية بس او خمس مسائل فقهية بس الكتاب التاني كتاب مهم اوي آآ كتاب زي كتاب غير الصالحين او صحيح الترغيب والترهيب كل يوم اقرأ منه خمس احاديث بس
بص خمس احاديس بس تالت كتاب كتاب اسمه التفسير الميسر. اللي احنا بنوزعه هدايا هنا بعد صلاة التراويح لتفسير المنصف. وكل يوم اقرأ خمس ايات بتفسيرهم بس تاني يبقى علشان تكون بتعبد ربنا على بصيرة واحد كتاب الفقه الميسر اتنين
كتاب صحيح ترغيب الترهيب تلاتة كتاب التفسير من الصف خمس ايات هياخدوا منك وقت قد ايه؟ ويا سلام لو حفزت بقى الخمس ايات وعرفت تفسيرهم ومعناهم والخمس احاديس والخمس مسائل فقهية اوعدك
لو قدرت تقود نفسك انك تستمر على كده لمدة سنة مدة سنة تلتميت يوم مسلا تلتميت يوم في اجازات ويوم ما قدرتش يوم كنت تعبان يوم كنت مسافر قل تلتميت يوم
هنشيل الخمسة وستين يوم تلتميت يوم. تلتميت يوم في خمس احاديس بقى انت معك كم حديس كل حديس من الالف وخمسمية يفتح لك في باب عمله وانت بتعبد وبين على بصيرة وده كلام النبي
خمس ايات بتفسيرها انت عديت الالف وخمسميت اية من اول البقرة عديت لحد آآ التوبة والنبي بيقول لنا ان من اخذ بالسبع اللي يكون عارف السبع سور الاولى البقرة ال عمران النساء المائدة الانعام والاعراف والانفال والتوبة
يعدوها آآ سورة واحدة سبع سور قال من اخذ بالسبع الاول فهو حبر. حبر من احبار عالم من علماء المسلمين. انت الالف وخمسمية اية تعدي على الصور دي وانت مستريح
عرفت معاني الايات دي ؟ وفهمتها بقيت عالم من علماء المسلمين. تالت حاجة تعال بقى كل يوم بتاخد خمس مسائل فقهية في تلتمية قم بقى معك كم؟ الف وخمسميت مسألة فقهية. اقسم بالله انا اوعدكم اللي هيعمل كده السنة الجاية يبقى نهون هو اللي بيعلمكم
خلاص عدت معه ما شاء الله لا قوة الا بالله جميل فضلا بقى آآ جميل جدا دلوقتي فيه خدمة موجودة على الانترنت جميلة جدا جدا سواء او غيرها من المواقع الصوتية. بيوفر لك الكتب دي صوت
بيوفر لك الكتب دي ايه بدل انت ما عندكش وقت ما عندكش وقت تقرأ او انت ما بتحبش القراءة هيبقى جميل قوي انك تنزل الكتاب ده صوتيا عندك. وكل يوم تسمع خمس احاديس عن النبي
يا نهار ابيض وخد لك كتابين تلاتة صوتيات صوتي على فلاشة على على العربية معك وشف انت زات نفسك حياتك هتتغير ازاي اكتر ناس هيوصلوا لربنا هم العلماء اكتر ناس هيوصلوا لربنا اللي حريص ان كل يوم يزيد شوية في العلم الشرعي
يزيد شوية في العلم الشرعي. يا سلام بقى لما بعد ما يخلص كده يخش على كتاب سيرة يخش على كتاب عقيدة يخش على كتاب مش عارف ايه. تلاقي ما شاء الله كل يوم
هو بيتعلم معلومة جديدة بس الامر التالت اللي انا عايز ااكد عليه بعد الكتب والحاجات اللي انا عمال انا اصول الوصول الى الله هو عبارة طبعا مش انا بفتح لك الباب بس كمل انت بقى
يعني اصول وصول انا بحط لك خطوط عريضة كمل انت بقى يا سلام يا سلام لو كل اية فيها عمل او كل حديث فيه عمل انت هتعمل به بص يا ابني
انت بقيت خلاص من اولياء الله الصالحين يعني ان شاء الله وانت بتقرأ في الصحيح الترغيب والترهيب كده ده بفضل الصدقات باب فضل السعي في قضاء حوائج الناس. تروح تعمل
باب والباب ده انا بحب جدا اقوله للمسئولين والله بجد النبي يعني الامام المنزلي بوب باب باب اثم الولاة الذين يغلقون ابوابهم في في وجوه المسلمين. وحاط لهم حديس كده بقى
قال النبي صلى الله عليه وسلم الم من اغلق بابه دون حاجة المسلمين وفقرهم وخلتهم ومسكنتهم الا اغلق الله باب رحمته في وجهه في الدنيا والاخرة خلي بقى بتاع الحي اللي قفل الباب والناس واقفة طوابير نقول له الحديس ده
وخلي محافظ ولا مدير مستشفى ولا ولا رئيس ولا ملك ولا امير ولا ايا كانت مكانته نقول له خد الحديتة ولا بتوع مجلس الشعب اللي قبل ما اجلس قبل الانتخابات حاطط لك يافطة كبيرة كده وابني حتتكم وابن دايرتكم وابن
بيرحب بكم في اي وقت من الاوقات و بيرحب بكم مش عارف ايه. واللي عنده مشكلة واللي عنده ازمة واللي عايز ييجي يسألني وفتح الابواب كده على المصراعية. اول ما الباشا دخل عمل ايه
لا هو غير اليافطة كده. يعتزر النائب فلان الفلاني عن الحضور نظرا لمش عارف ايه. والابواب اتقفلت. لا لا اقوى بقى في الاحاديس كل يوم تديني معنى جديد واية جديدة وحاجة جديدة
انت زات نفسك كده انت بتلاقي نفسك ايه كل يوم بتقرب من ربنا خطوة. ما انت كل يوم بتتعلم حديس والحديس بيفتح لك باب من ابواب الخير والحديس بيفتح لك فحاجة جميلة جدا
كبدة سواء حاجة غلط كنت بتعملها. فانت بدأت تبعد عنها او حاجة حلوة ما كنتش بتعملها. بدأت تعملها. انت كده بتوصل ولا ما بتوصلش واحسن حاجة انك بتوصل صح انك بتوصل صح لان كان ممكن الواحد منا يوصل زمان ان زمان ما بيوصلش لانه بيعمل ايه
غلط احنا دلوقتي معنا القرآن بنحفز فيه وبنتعلم فيه. ومعنا السنة ومعنا تفسير ومعنا احاديس ومعنا فقه هبدأ اعبد ربنا سبحانه وتعالى صح. يعني زمان آآ كان لسة حد قبل الصلاة بيقول لي انا باصلي انا باعمل كده
كده ايديه هنا تحت كده تحت السروت وكده. فقلت له لأ السنة كان النبي يضع يمينه على يساره على صدره. قام هو خلاص بدأ يعمل السنة دي ان شاء الله لا قوة الا بالله
قد حسن على السنة دي وصلاته زادت حسنة بعد ما طبق السنة جميل بدأت تغير في حياته بدأت اتعلم انا ده من خلال الفقه بدأت ما شاء الله اطرح اطلع درجة اطلع سلما اقرب من ربنا سبحانه وتعالى اكتر واكتر واكتر وفي نفس الوقت
انا ببعد نفسي عن الحرام. في حاجات حرام كتير جدا. ممكن انسان يعملها ومش واخد باله منها. فبدأ الانسان بفضل الله يبعد عن حاجات لان كل يوم بيتعلم كل يوم بيهوى في كل يوم آآ بيعمل ابديت للمعلومات اللي عنده. واجمل حاجة مش ان انا عرفت. مش ان انا اتعلمت
هو في اجمل منها انك تعمل بالايه دي اجمل منها بقى بقيت معلم معلم بقيت ما شاء الله معلم. انك قاعد تعلم الناس انك وانت قاعد في البيت هتعلم الناس صح وهتعلم الناس على بصيرة. اخت من اخواتنا ربنا يا رب يهديها ويهدينا يا رب ويرزقنا واياكم العلم اللي على بصيرة. في يوم بقى ايه سمعت الدرس
فراحت بقى جابت كتب ومش عارف ايه فبتفتح كده فوجدت كتاب وجدت آآ في الكتاب حديث النبي صلى الله عليه وسلم اذا اتى احدكم اهله فليقل بسم الله. اللهم جنبنا الشيطان وجنب الشيطان ايه
ما رزقتنا الحديس ده في حتة تانية خالص. بين الزوج وزوجته. قامت هي طبعا لان هي ما ارتبطتش باول معنى انا قلته في الدرس النهاردة. ان هي لازم تحضر في درس على ايد ايه ؟ شيخ
قامت بها ما شاء الله خدت الحديس والدة الشيخ احمد قال لنا ان احنا نقرأ ونعمل ونروح نعمل ايه؟ انا اروح احيي سنة النبي صلى الله عليه وسلم عند والدي ووالدتي
السلام عليكم. عليكم السلام. بسم الله اللهم جنبنا الشيطان وجنب الشيطان ما رزقتنا. يا بنتي اتكسفي على دمك انت بتقولي ايه العلم لازم يكون على ايد شيخ ما تنساش دي من كان استاذه كتابه كثر ايه؟ خطأه وقل صوابه. احنا اتعلمنا في المجالس العلم اثنين انا هبدأ اقرأ
اوعى تعلم خمس ايات بتفسيرها خمس احاديس خمس احكام فقهية. تالت حاجة اعمل بقى ابدأ اعمل اللي اقرأه هنفزه. رابع حاجة ابدأ اعلمه بقى متفقين القاعدة الاولى من اصول الوصول الى الله لن تصل الا بعد القاعدة الثانية لن تصل الى الله الا الله ينور عليكم
انا عمال اجي من اليمين وايد شمال علشان قالوا لي ان انتم نمتوا امبارح ما قعدتوش للضحى وانا امبارح تعبت فروحت ما صليتش الضحى معكم انا قلت لازم يعني تبقى فيه علقة محترمة بعد صلاة الضحى في درس بحيس ان احنا كلنا ان شاء الله نصلي الضحى ان شاء الله
على فكرة في يوم من الايام هنقول يلا يا جماعة كلنا نصلي الضحى جماعة مع بعض ان شاء الله سنة على فكرة لا مش النهاردة خلوهم فجأة يعني خلوها في يوم مفاجئ كده عشان ما يبقاش غلط بس ما يبقاش بينهم
الله المستعان. ربنا يكرمكم يا رب تفضل اسامة كتاب في فوق السيرة هو في كتاب مبسط جميل قوي هي كتب السيرة متنوعة وهي مدارس مختلفة آآ منهم اللي بيهتم انه يحط الموقف ويطلع الفوائد
بيقولوا بيهتم الوعي يسرد سد كبير من غير فوائد. فقال له نصيحتي في كتابين قوي مهمين قوي في السيرة الاول هو تقريبا موجود في بيوت الكل. كتاب معقول الى حد ما. الكتاب الروحي يكون مختوم
كويس جدا ما شاء الله آآ ضيف بقى عليه كتاب فقه السيرة للدكتور عبدالكريم زيد الكريم ده كتاب مهم جدا هو استدل بالاحاديث الصحيحة بس وبيطلع بقى من كل موقف الفوائد بتاعته ان شاء الله
نضمن طبعا كتاب فقه السيرة للشيخ الغزالي من اروع الكتب. الغزالي المعاصي اللي هو اللي مات من فترة يعني للشيخ الغزالي بتحقيق الشيخ الالباني مهم قوي تحقيق الشيخ الالباني. مهم جدا لازم يكون موجود
فدي كتب ميسرة في السيرة ممكن تكون موجودة معكم حد بقى عايز حاجة بسيطة خالص سهلة كتاب السيرة النبوية للشيخ محمود المصري. كويس جدا طيب حد عنده سؤال العقيدة طيب
آآ العقيدة في كتاب مبسط صغير كده. اسمه ميتين سؤال وجواب في العقيدة ده كتاب كويس جدا اللي يخلصوا ويكملوا وفي بعض الحاجات تبقى صعبة عليه شوية. يرجع فيها الشيخ. يخلصه ويكمله. يطلع لسلسلة من اروع ما قرأت في حياتي في العقيدة. سلسلة
عمر سليمان الاشقر سلسلة العقيدة في الله جاب الايمان بالملائكة في رسالة صغيرة كده الايمان بالانبياء في رسالة الايمان باليوم الاخر الايمان بالقدر الايمان بالله رسائل كده الرسالة بتبقى كويسة جدا بس ما يقرأهوش غير بعد ما يخلص ايه
اه هي الضحى كم ان شاء الله لسه ربع ساعة. طيب خلاص ان شاء الله يعني زي ما احنا ان شاء الله زي ما احنا نقول بقى اذكار الصباح بتاعتنا
نقول اذكار الصباح وبعد كده نقوم نصلي الضحى ان شاء الله جزاكم الله خيرا. هذا وصلى الله على نبينا محمد واله وصحبه